ออมสินปล่อยกู้ซอลโลน์บ้านดอกเบี้ย3%
ธนาคารออมสินรุกสินเชื่อบ้านปล่อยกู้ซอฟโลนดอกเบี้ย 3% คงที่ 3 ปี และ 0% เป็นเวลา 9 เดือน ด้าน ธอส. ฮึดสู้ปล่อยกู้ 0% 6 เดือน
17 พ.ค. 2555

ธนาคารออมสินรุกสินเชื่อบ้านปล่อยกู้ซอฟโลนดอกเบี้ย 3% คงที่ 3 ปี และ 0% เป็นเวลา 9 เดือน ด้าน ธอส. ฮึดสู้ปล่อยกู้ 0% 6 เดือน
ธนาคารออมสิน เปิดตัวสินเชื่อบ้านซอฟโลน์ที่ได้รับเงินกู้ดอกเบี้ยต่ำจากธนาคารแห่งประเทศไทย (ธปท.) เพื่อปล่อยกู้สินเชื่อบ้านผู้ประสบภัยน้ำท่วม โดยธนาคารจะคิดอัตราดอกเบี้ย 3% คงที่เป็นเวลา 3 ปี สำหรับเงินกู้ไม่เกิน 1 ล้านบาท ในส่วนเงินกู้ที่เกิน 1 ล้านบาท ลูกค้ายังเลือกกู้อัตราดอกเบี้ยต่ำต่างๆ ของธนาคารได้อีกด้วย




นอกจากนี้ ธนาคารออมสินยังได้เปิดตัวสินเชื่อดอกเบี้ยพิเศษในงาน มันนี่เอ็กซ์โปร์ที่จัดขึ้นระหว่างวันที่ 17-20 พ.ค. 2555 อีก 3 แบบ ให้เลือกกันได้แก่ แบบที่ 1  สินเชื่อผู้ซื้อบ้านใหม่ให้อัตราดอกเบี้ย 0% เป็นเวลา 9 เดือน เดือนที่ 10-12 คิด MLR-2% ปีที่ 2 คิด MLR-1.5% หลังจากนั้น คิด MLR-0.50%
แบบที่ 2 อัตราดอกเบี้ยพิเศษ 2 ปี ในปีที่ 1 คิด MLR-1.25% ปีที่ 2 คิด MLR-2% หลังจากนั้นคิด MLR-0.50% และแบบที่ 3 อัตราดอกเบี้ยพิเศษ 3 ปี คิดอัตราดอกเบี้ย 3.45% เป็นเวลา 3 ปี หละงจากนั้น คิด MLR-0.50% ปัจจุบัน MLR ของธนาคารอยู่ที่ 7.125% ต่อปี โดยสินเชื่อพิเศษแบบที่ 2 และ 3 รับลูกค้ารีไฟแนนซ์จากธนาคารอื่นได้ด้วย โดยผู้ที่มาขอกู้ในงานยังได้รับลดหย่อนค่าธรรมเนียมการโอนต่างๆ อีกด้วย
นอกจากนี้ ลูกค้าที่บ้านน้ำท่วมมากู้ซอฟโลยกับธนาคารออมสิน ในส่วนที่เกิน 1 ล้านบาท ยังสามารถเลือกกู้ดอกเบี้ยต่ำแบบที่ 2 และ 3 ได้อีกช่องทางหนึ่งด้วย
ขณะที่ธนาคารอาคารสงเคราห์ ธอส. ได้เปิดตัวสินเชื่อในงานมันนี่เอ็กซ์โปร์ ดอกเบี้ย 0% เป็นเวลา 6 เดือน เดือนที่ 7-24% คิดอัตราดอกเบี้ย MRR-2% หลังจากนั้นคิดอัตราดอกเบี้ย MRR-1%